bavarian-nlp/barwiki-20250901 huggingface dataset:
GNU Fortran

GNU Fortran ("Gfortran") is a freia Compiler fia Fortran noch dem Sprochstandard Fortran 95 und a Teil dea GNU Compiler Collection. GNU Fortran untastitzt den volln Sprochstandard vo Fortran 95, Teiln vo Fortran 2003 und von Fortran 2008 sowia einige Eaweiderunga (zum Beispui Cray pointers). Indexibapriafung zua Laafzeit wiad ebenfois obotn. Mid dea aktuellen Vasion vo GNU Debugger stäid a a Source-Level-Debugger zua Vafügung. Gfortran hod den äitern Compiler g77 easetzt, dea seit GCC 4.0 nimma gepflegt wiad. Gfortran is ois Obspaltung vo g95 entstandn.
Portierungen af de Windows-Plattform wean durch MinGW und Cygwin bereitgestait.
MediathekView

MediathekView is a Programm, des de Online-Mediathekn vaschiedener öffentlich-rechtlicher Senda durchsuacht und de vorhandenen Sendunga aflistn konn. Im Oktoba 2016 gob der Entwickla bekannt, dass er de Pflege des Programms zum Joaresende eistait. Innahoib vo drei Wochs buid se a neis Team innahoib d Community fia de weidaentwicklunng des Programms.
De af Java basiande Software konn Mediatheken durchsuacha und Filme speichan. De Sendungsliste konn mid untaschiedlichn Filtern noch bestimmtn Sendunga oda Stichwortn durchsuacht wean. De Filme könn iba a beliebigs externs Programm ogschaut und afzeichnet wean. Es könn Abos ogelegt und neie Beiträg automatisch heruntagelon wean.
Senda.
Untastitzt wean de Mediathekn vo Das Erste, ZDF, Arte, 3sat, SWR, BR, MDR, NDR, WDR, hr, rbb, DW, ORF, SRF.
Servaseitige Lösunga.
Mid Netzseitn wia MediathekViewWeb und MediathekDirekt.de bestehn Obaflächn, de in jedem Webbrowser funktionian und de Vawendung vo Java ibaflüssig mocha. De benutzn de vo MediathekView erstaitn Listn. MediathekViewWeb vazicht zudem af des Heruntaloadn vo Fuimlistn af den lokaln Client und fihrt de Suach noch Sendunga servaseitig aas. A lokals Videoobspuiprogramm wiad nimma benötigt, weil de Videos direkt af d Netzseitn betracht wean konn.
Seit Februar 2017 san MediathekViewWeb und dessen Entwickla Teil dea MediathekView-Organisation.
XCF

XCF () is des native Dateiformat vom frein Buidbeoawatungsprogramm GIMP.
In oana XCF-Datei könn Textbausteine, Pfade und Ebenen valustfrei gspeichat wean, wos des vagleichbar zua dem PSD- bzw. PSPImages-Format vo Adobe Photoshop bzw. Corel Paint Shop Pro Photo mocht. De Layer könn mid 8 Bit je Forbkanoi im RGB-Farbraum und 8 Bit im Transparenzkanoi. obgspeichat wean. Bisher konn mid PSD-Dateien a vui höhere Forbgenauigkeit duach 32-Bit-Forbkanäle eareicht wean, a höhere Foabtiafn fia GIMP befindt se aba bereits in Planung. GIMP untastitzt a atransparente Kompression seines Dateiformats; implementiat san de Kompressionsalgorithmen bzip2 und gz, die komprimiertn Datein ham dann de Endunga ".xcf.bz2" und ".xcf.gz".
Ikiginak Island

Igitkin Island is a unbwohnde Insl vo de Andreanof Islands, de za de Aleutn 
ghean. 
De knopp iwa'm Meearesspiagl gelengne, 650 m longe Insl bfindd se zwischn: Atka Island und Tagalak Island
1852 is de Insl easchtmois vo Michail Tebenkow in ana Sääkoartn vazeichnd worn.
Toisperre Kardschali

De Toisperre Kardschali (dt.: Talsperre Kardschali) is a Toisperre mid Wossakroftweak im Oblast Kardschali, Buigarien. Se staud de Arda za om Stausää af. As zuaghearige Kroftweak hod a instojiade Leistung vo 106 MW. Ungfeah oan Kilometa flussobweats liegd de Stod Kardschali.
Obsperrbauweak.
As Obsperrbauweak is a Gwichtsstaumaua aus Beton mid ana Häh vo 103,5 (bzw. 109) m. De Läng vo da Mauakrone bedrogd 403 m. De Staumaua is vo 1957 bis 1963 earichdd worn.
Stausää.
Ba Voistau eastreckd se da Stausää iwa a Fläch vo uma 16 km² und fossd 540 Mio. m³ Wossa. Da Stausää eastreckd se iwa a Läng vo 22 km; sei duachschnittliche Tiaf bedrogd 60 m.
Kroftweak.
As Kroftweak vafigd iwa a instoiiade Leistung vo 106 MW; es is 1963 in Betrieb gonga. De 4 Maschiina van Kroftweak leistn jede maximoi 26,5 MW.
Oblast Kardschali

De Oblast Kardschali (buigarisch: Област Кърджали, tiakisch: Kırcaali ili) is a Vawoitungseihheit im Sidn vo Buigarien. De gressde Stod vo da Region is's gleinamige Kardschali. De Oblast grenzd: im Ostn on de Oblast Chaskowo, im Westn on de Oblast Smoljan, im Noadn on de Oblast Plowdiw und im Sidn on Griachaland.
Bevejkarung.
In da Oblast (Beziak) Kardschali lem 151.113 Eihwohna af ana Fläch vo 3209 km² (Stond: 2017.
De Oblast Kardschali is de om steaksdn islamisch pregde Region vo Bujgarien; om religiesn Bekenntnis zfoige san 76,2 % Muslime und 23,5 % orthodoxe Kristn. Ethnisch bezeichna se 66,2 % ois Tiakn, 30,2 % ois Buigarn und 3,6 % ois Oghearige vo ondare Gruppn.
Politik.
In dera Oblast hod de pro-tiakische Partei Bewegung fia Rechte und Freiheitn bis za 70 % eareichd.
Oblast Sofia

De Oblast Sofia (buigarisch: Софийска област) is a Vawoitungseihheit im Westn vo Bujgarien. Se umschliassd vo Noadn, Ostn und Sidn de Haptstod Sofia. Im Noadwestn grenzd se on Serbien.
Bevejkarung.
In da Oblast (Beziak) Sofia lem 231.563 Eihwohna af ana Fläch vo 7o59 km² (Stond: 2017).
Libpng

libpng (friha pnglib) is a weid vabreitete freie Programmbibliothek zua Vaoarbatung des komprimiertn Rastergrafik-Datenformats Portable Network Graphics (PNG).
De Bibliothek is in dea Programmiasproch C gschrimm und baut fia de Deflate-Datenkompression af den Funktiona dea zlib-Bibliothek af.
Funktiona.
De libpng is plottfoamunabhängig und eaweidabar.
Sie implementiat an PNG-Codec (Kodierung und Dekodierung) mid Untastitzung fia nahezu olle Merkmole des Formats. Nema den Pflicht-Blocktypn IHDR, IDAT, PLTE und IEND is de Untastitzung dea weidaren Standardblocktypn jeweils in speziellen Makros implementiat, de bei dea Kompilierung ausglossen wean könna. Im Paket mid dea eigentlichn Bibliothek weran a de Hilfsprogramme libpng16-config, pngfix und png-fix-itxt gliefat.
Gschichtn.
Urspringlicha Entwickla dea libpng woa Guy Eric Schalnat (vo Group 42, Inc.), welcha de easchdn Vasiona bis einschließlich 0.88 (1.0 beta 2) vom 26. Januar 1996 aussagob.
Während 1996 und 1997 ibanohm Andreas Dilger de Entwicklung und produzierte de Vasiona bis 0.96 (1.0 beta 6) vom 28. Mai 1997.
Seit Januar 1998 (Vasion 0.97) wiad die Entwicklung von Glenn Randers-Pehrson koordiniert, dea a dea PNG-Entwicklagruppn okehrt.
Vui weidare woan ois beitrognde Autoren an dea Entwicklung beteiligt.
Communauté de communes Pyrénées Cerdagne

De Communauté de communes Pyrénées Cerdagne is a franzesischa Gmoavaband mid da Rechtsfoam vo ana Communauté de communes im Département Pyrénées-Orientales in da Region Okzitanien. Se is om 23. Dezemba 1996 grindd worn und umfossd 19 Gmoana. Da Vawoitungssiez bfindd se im Ort Saillagouse.
(4876) Strabo

(4876) Strabo is a Asteroid van Haptgiatl, dea om 29. Septemba 1973 van Forschateam: Cornelis Johannes van Houten und Tom Gehrels im Rohma van Palomar-Leiden-Surveys entdeckd worn is. 
Da Asteroid is noch'm griachischn Historika und Geograf Strabon bnennd.
Boğazkale

Boğazkale is Zentrum vo om Landkroas in da Provinz Çorum in Zentroianatolien in da Tiakei. Da Ort is uma 90 km vo da Stod Çorum entfeand, de Bevejkarungszoih bedrogd 1491 (Stond: 2010).
Da Ort hod friaha: Boğazköy, (Schluchtdoaf) ghoassn, is owa spada in "Boğazkale" (Schluchtbuag) umbnennd worn. Sei hethitische Bezeichnung is: Ḫattuša oda "Hattuscha". Ea woa Haptstod vo de Hethita und is heit a bedeidnde Ausgrobungsstätte. De ausggrobne und restauriade Iwareste vo Ḫattuša und'm dozuaghearing Heiligdum Yazılıkaya san heit ois archeologischs Freilichatmuseum zuagengli und buidn's Zentrum vo om historischn Nationalpark. Im Ort bfindd se a Museum mid Funde aus Ḫattuša.
Ois oana vo bishea nein Orte in da Tiakei is Ḫattuša in de UNESCO-Listn vo de Wejdkuituaeabe afgnumma worn.
Wiese-Insln

De Wiese-Insln (dt.: Wiese-Inseln, engl.: Vize Islands) san a Gruppe vo kloane Insln voa da Westgstod vo da Antarktischn Hoibinsl. Se ghean zan Archipel vo de Biscoe-Insln und lieng 4 km sidli vo de Karelin-Insln bzw. voa da Ostseitn vo da Renaud-Insl.
De Insln san easchtmois in ana argentinischn Landkoartn aus'm Joar 1957 vazeichnd. As UK Antarctic Place-Names Committee hod se 1959 noch'm russischn bzw. sowjetischn Klimatolog und Ozeanograf Wladimir Juljewitsch Wiese (1886–1954) bnennd, oam Pionia vo da Meeaeisfoaschung.
Saillagouse

Saillagouse is a franzesische Gmoa mid Eihwohna (Stond: ) im Département Pyrénées-Orientales in da Region Okzitanien. Se ghead zan: Arrondissement Prades und zan Kanton Les Pyrénées catalanes.
Nochboagmoana.
Nochboagmoana vo Saillagouse san: Font-Romeu-Odeillo-Via im Noadn, Eyne im Noadostn, Llo im Ostn, Err im Sidn, Sainte-Léocadie im Sidwestn, Llívia im Westn und Estavar im Noadwestn.
Du Cane Range

De Du Cane Range is a Gebiagszug im Zentrum van australischn Bundesstoot Tasmanien und a Tei vo da Great Dividing Range. Da Gebiagszug liegd om Ostrond van Cradle-Mountain-Lake-St.-Clair-Nationalpark on da Grenz zan Walls-of-Jerusalem-Nationalpark.
De häxde Eahebung, da Mount Massif, guidd mid ana Häh vo ois siemthäxda Punkt vo Tasmanien. Se is ba Wondara und Beagsteiga seah bliab.
De Du Cane Range is noch Sir Charles Du Cane bnenn worn, dea 1874–1878 Guvanea vo Tasmanien woa.
Distrikt (Schwedn)

Da Distrikt is seit'm 1. Jenna 2016 a Begriff in da schwedischn so gnenndn „folkbokföring“ und de kloansde geografische Vawoitungseihheit, af dean Basis vo da schwedischn Statistikbeheade, om "Statistiska centralbyrån", jearliche Voikszejunga duachgfiahd wean. Deshoib san olle in Schwedn „voiksbuachgfiahdn“ "(folkbokförda)" Peasona sowoi in da politischn Gmoa "(kommun)" ois aa im Distrikt registriad worn.
De Eihteiung vo Schwedn in statistische Distrikte entsprichd da Eihteiung in de 2523 "församlingar" (im Sinn vo da Voiksbuachfiahrung) vo da Schwedischn Kiach om 31. Dezemba 1999. De Zuaghearigkeit za ana statistischn "församling" woa unobhengig vo ana Midgliedschoft in da Schwedischn Kiach.
Distrikt (Paris)

De Distrikt vo Paris woan a kuazlebige Eihteiung vo da Haptstod vo Frankreich z Beginn vo da Revoluzion.
Kuaz voa Beginn vo da Revoluzion hod Paris a Fläch vo 3440 Hektar ghod. Im Westn woa's: duach de "Place de l'Etoile", im Ostn duach'n "Pere Lachaise", im Noadn duach dee "Place de Clichy" und im Sidn duach'n Friedhof Montparnasse begrenzd.
Unta'm Ancien Régime hod de Stod aus 21 Stodviadl bstondn, jedoch is fia de Woihn za de Generoistend vo 1789 de Stod provisorisch in 60 Distrikt untateid worn. Scho oa Joar spada is de Zoih af 48 Sektiona vakloanad worn.
SuperTux

SuperTux (boarisch:Supa Tux) is a freis 2D-Jump-’n’-Run-Computerspui, des vo andan Spuin wia da Nintendos Super-Mario-Reih, Segas Sonic-Reih und Manfred Trenz’ Turrican sowia – dea Animationen und Spuimustan guat sichtbor – dem vo 1987 stammandn C64-Computerspui The Great Giana Sisters inspiriert is. Hauptfigur des Spuis is des Linux-Maskottchen Tux.
Gschichtn.
Am 1. Mai 2000 vaöffentlicht Bill Kendrick "SuperTux 0.0.0". Ois freie Software unta GPL-Lizenz wiad des Spui inzwischn
voa mehran Entwicklan pflegt und seit dem Eascheina kontinuierlich vabessert. Bis heid san mehrare Vasiona easchiena. 2004 easchien de vo Grund af Ibaholte Vasion 0.1.2. Seit 2005 is drs Projekt af den Entwicklungsservan vo BerliOS behoamat. Am 17. Dezemba 2006 is de Vorob-Vasion "SuperTux 0.3.0" ois easchte Vasion d "SuperTux-2"-Reih vaöffentlicht woan, mid dea dess Spui unta andan a neie Grafikengine kriagt hod. Eascht im Dezemba 2015 easchien de neie stabile SuperTux 0.4.0 Vasion. De Engine is erneit komplett ibahoit woan. Es gibt neie Bösewichte, Boni und Power-Ups sowia wesentlich mehra Spui-Objekte. Die Musi is dobei nua vom Marek Moeckel gspuit woan.
Technik und Spui-Engine.
Des vawendt fia de Computagrafik und de Steiarung de freie Multimedia-Bibliothek Simple DirectMedia Layer. Ois Physik-Engine kimmt a Eignentwicklung vom SuperTux-Tam zeim Einsatz. fia de Grafik- und Geräuscheffeket wean OpenGL und OpenAL vawendt. Metadatn des Spuis wean ois S-Expressions (aas dea Programmiasproch Lisp) gspeichat, de Skripte wean in Squirrel vafosst. De Steiarung is iba Tastatur oda Joysick meglich.
Spuibeschreibung und Level.
Zui des Spuis is "Penny", de Freindin vo "Tux", aas dem Schloss des bösn "Nolok dea" Penny noch an Picknick entfihrt hod, zua befrein. A wen Tux dobei zoireiche Power-ups helfn, kennan de meistn Gegner a mid oan oafachn Sprung af den Kopf biagt wean. De Vasion 0.5.1 umfosst oa Hauptwäid („Gschichtsmodus“) sowia drei Bonusinsln, in den dea Spieler se mid vaschiedenen Gegnan und Endgegnan mid untaschiedlichn Fähigkeitn aussanadasetzn muas.
TwinMesh

TwinMesh i a Software zua automatischn Erstäiung vo strukturiertn Rechngittern fia de rotierendn, se mid jeden Zeitschritt ändandn Strömungsvolumen vo rotierendn Vadrängamaschina, wia zum Beispui Zahnrodbumpm, Drehkoibnbumpm, Schraubnvadichtan, Scroll-Vadichtan oda Gerotor-bumpm. De resultierendn Rechengitta aas TwinMesh eameglichn de Dauchfihrung vo zeitobhängign (transienten) numarischn Strömungssimulationa mid dea CFD-Software vo ANSYS fia de Maschinatypn.
Andas ois bei andan Simulationsansätzn wia automatischa unstrukturierta Neivanetzung je Zeitschritt oda Vawendung ibalappnda Rechengitta stößt dea Berechnungsosatz af Basis vo strukturierta Rechengittan ned af numarische Grenzn duach de häufige Interpolation vo Berechnungseagebnissn zwischn Rechengittan oda af Beschränkunga duach Nedvafigborkeit vo bestimmtn physikalischn Modelln wia zum Beispui Kompressibilität, Mehrphasigkeit oda Turbulenz bei ibalappndn Gittan.
Stan (Software)

Stan is a Software, de fia Frogestäiungen dea bayesschen Statistik mid Huife dea Monte-Carlo-Simulation vawendet wiad.
Stan is an dea Columbia University in Olehnung an des BUGS-Projekt mid ähnlicha Syntax entwicklt worn. Dea Nam dea Software is zua Ehrn des Mathematikas Stanisław Marcin Ulam gwählt worn (oan Pionia in d Forschung zua Monte-Carlo-Simulation). Stan konn iba de Kommandozei sowia mid Huife vo Eibindunga in R, Python, MATLAB, Julia und Stata vawendet werden. Stan konvatiert oa Modellbeschreibung noch C++ und kompiliert des in a ausfiabare Datei. De konn zusamma mid Datn aasgefiat wean.
Ruhrstausään

De Ruhrstausään (dt.: Ruhrstauseen) san im Valaff vo da Ruhr oglegde Stausään, de voa oim Afgom vo da Wossavasoagung van Ruhrgebiet und da Reinigung vo da Ruhr iwanumma hom und iwanehma. 
De Stausään im Ruhrgebiet bsiezn z'dem on hohn Weat oiss Freizeid- und Eahoiungsschweapunkte fia de Bevejkarung vo de nohglengne Großstädt. Duat findn sowoih Leistungs- und Freizeidspoatla ois aa Wondara, Radlfoahra und Famijn vui nutzboare Ogebote voa. Aussadem san de Stausään a Tei vo daRoute oda Industriekuitua (Themenroute 12: Gschicht und Gengwart vo da Ruhr).
Za de Ruhrstausän zehjn:
Listn vo de Bischef vo Ermland

De foingdn Peasona woan: Bischef bzw. Fiaschtbischef van Bistum Ermland in Kinereich Breissn. Da letzde deitsche Bischof is 1945 aus Poin vatriem worn.
As Bistum is 1992 zan Erzbistum Ermland (Warmia) eahom worn:
Maurice LaMarche

Da Maurice LaMarche (* 30. Meaz 1958 z Toronto, Ontario) is a amerikanischa Komika und Schauspuia. Bekannt woarn is a voa oim ois Synchronsprecha vo Zoachntrickserien. Fiad Synchronisation vom Kif Kroker in Futurama hoda zwoamoi an Emmy ois besta Sprecha gwuna.
Vanüllekipfal

Vanüllekipfal oda Vanuiekipfal (dt. "Vanillekipferl") san a boarisch-behmisches Weihnochsgebäck. Se haum de Fuam vo an Kipfal und in Gschmock vo Vanüllezucka und Maundln.
So weans gmocht.
Vanüllekipfal wean aus Miabdoag gmocht. Dozua brauchts nua Möh, Budan, Zucka, Vanüllezucka und Maundln. Stod Maundln kena aa Nussn heagnumma wean.
Ausn Miabdoag wean Stangal groit. De Stangal wean in eppa fingalaunge Stickln gschnittn und do aussa wean de Kipfal gfuamt. Nochn Bocha wean de Kipfal in ana Mischung aus Staubzucka und Vanüllezucka gwöizt. Stod Vanüllezucka konst aa Vanülleschodn zan Aromatisian heanehma. De klassischn Vanüllekipfal wean ohne Oa und ohne Bockpuiva gmocht. Nua so weans so miab, wia Vanüllekipfal sei soitn.
SELinux

SELinux (Security-Enhanced Linux; engl. fia „sichaheitsvabesserts Linux“) is a Eaweiderung des Linux-Kernels, de den easchtn Vasuach dostäid, des FLASK-Konzept des US-amerikanischn Geheimdienst NSA umzusetzn. Es implementiat de Zuagriffskontroin af Ressourcen im Sinn vo Mandatory Access Control.
SELinux wiad massgeblich vo dea NSA und vo dem Linux-Distributor Red Hat entwicklt. Untanehma wia Network Associates, Secure Computing Corporation, und Tresys san bzw. woan ebnfois an dea Oabat an SELinux beteiligt, besondas Tresys ibanimmt vermehrt Afgobn am Projekt.
SELinux is s Open-Source-Software und setzt se ass oam Kernel-Patch und aas zoireichn Eaweidarunga fia Sysdemprogramme zuasamma. Fia des Festleng dea Regln gibt es a sogenannte Policy, de momentan vo Tresys herausgem wiad. De meistn Distributiona bieten spezäie SELinux-Policy-Pakete fia ihre Programme o, de de Policy um des jeweilige Programm eaweidat.
Integration in Linux-Kernel und -Distributiona.
"SELinux" is seft Linux-2.6.x im Kernel integriat. De Linux-Distribution "Fedora" (a duach "Red Hat" gsponsats Projekt) woa de easchte Distribution, de vo Haus aas SELinux-Untastitzung midliefat. "Fedora Core 3" und "Red Hat Enterprise Linux 4" san ois easchte Distributionen mid volla SELinux-Untastitzung aasgeliefat woan. Mittlaweil is es ebenfois festa Bestandteil vo "CentOS", "Hardened Gentoo" und "openSUSE". Unta Ubuntu sowia Debian is SELinux iba de Paketvawoidung nochinstalliabar. De Implementierung fia "Slackware" is no in Oabeat. Mid Eifihrung vo Android 4.3 is a offiziai dea Android-Kernel um SELinux eaweidat woan. Zuvor ham bereits Heasteja wia HTC und Samsung in ihrn Smartphone-Modelln de Kerneleaweidarung eigsetzt, um eaweidate Sichaheitsfunktiona zu implementian.
Werkzeig.
Naba den offiziain SELinux-Werkzeign existian zoireiche nitzliche Werkzeige, de des Oabatn mid SELinux ealeichtan.
"Setroubleshoot" benochrichtigt iba a Task-Symbol iba duachgsetzte Beschränkunga vo Programme und stäid af Ofrog zuasätzliche Informationa wia a megliche Lösungsvoaschläg bereit, um des Problem zua behem. "SLIDE" is a IDE fia de Entwicklung dea Richtlinie, de in Form oana Eclipse-Eaweidarung vaöffentlicht wiad. Des Programm "apol" is fia de Analyse vo Richtlinien zuaständig.
Pocophone F1

Des Xiaomi Pocophone F1 is a preisweats, vom Heasteja Xiaomi entwickelts High-End-Smartphone/Phablet, drs iba de Submorkn Pocophone vatrim wiad.
Vafigbarkeit.
Dea Vakauf des Pocophone F1 startete zuaeascht in Indien. Deas Smartphone wiad aba in vuin andan Regiona, dobei san 30 europäische Lända wia Östareich, Schweiz, Frankreich eahältlich. In Deitschland wiad des Pocophone F1 offiziai ned vakafft.
Rickmejdung.
Des Pocophone F1 wiad in vuin Tests vaschiedena Fachzeitschriftn wia zum Beispui Chip oda Computer Bild af Grund dea storkn Hardware und des geringa Preis globt.
Neba den positivn Eignschaftn wia den grousn Akku wean andae wia dde Kunststoff-Rickseitn ois zweckmäßig bezeichnet. Bemängelt wiad a das dea DRM-Schutz Widevine L1 ned enthoitn is, dea benötigt wiad um Filme af Netflix und Amazon Prime in HD zua streama, des is aba inzwischn mid an Software Update gendat woan.
Root &amp; Custom-ROMs.
Dea Bootloada des Pocophones F1 kon mid dem vom Heasteja bereitgestaitn Software "Mi Unlock" entsperrt wean, somid is es aa meglich a Custom-ROM zua installian oda Rootzugriff zua erlanga. Allerdings valangt dea Heasteja a mindestens drei Dog lange Nutzung des vorinstalliatn Sysdem MIUI bevor dea Bootloadar entsperrt wean kon.
Woidviadla (Wuascht)

 De Woidviadla (aa: "Woidvialda Rauchwuascht" oda "Rauchwiaschtl", standarddeitsch: "Waldviertler Wurst") is a gsöchte Wuascht, de wos aus Estarreich is. Zmeist wiads haaß mit an Senf und an Kree gessn, ma kau s owar aa koid aufschneidn.
Gschicht und Vabreitung.
De gschmocklich eha intensive Woidviadla staummt uaspringle aus m Woidviadl in Niedaestareich. S Woidviadl woa oiweu scho a Region, wo ma recht a deftigs Essn kocht hod. Seid de 1940a Joa gheats za de genaröö heifign Wuaschtsuatn vo Ostestarreich, ma findts aa oft aum Weana Wiaschtlstandl.
Heastöllung.
De Wichtigstn Bestaundteu vom Brad san Rindfleisch, Schweinefleisch und Speck. De Bestaundteu wean faschiad und gwiazt und in Därm oda Schweinsseitling oogfüht. Nocha weans gsöcht. Duach des kriagt de Woidviadla ia dungle Foab. Zmeist wead de Woidviadla in an haaßn Wossa kocht, ma kau s owar aa ois Staunganwuascht aufschneidn. Dazua isst ma a Brod oda a Semme, maunge Leid essn Eadepfe mit Gmias dazua.
Im Netz.
De Woidviadla auf da Seitn vom BMRLT
Bob Einstein

Da Stewart Robert "Bob" Einstein (* 20. Novemba 1942 z Los Angeles, Kalifornien; † 2. Jenna 2019 z Indian Wells, Kalifornien) woar a amerikanischa Schauspuia und Komika. Bekannt is a voa oim, dass a de satirische Stuntman-Figua "Super Dave Osborne" kreiiad und gspuid ghobt hod. Ea hod zwoa Emmy Awards gwuna.
Lebn.
Da Einstein is 1942 z Los Angeles, in ana jidischn Famij zua Wejd kema. Sei Voda woar da Komika und Radiomoderator Harry Einstein, sei Muada Thelma Leeds woar a Schauspuarin. Sei jingara Bruada is da Komika und Draabuachautor Albert Brooks (geb. Albert Lawrence Einstein).
Da Bob Einstein is am 2. Jenna 2019, mit 76 Joar, im kalifornischen Indian Wells an Leukemie gstuam.
XEDIT

XEDIT is aa Texteditor, dea unar dem Betriabssysdem VM/CMS af IBM-Grousrechnan vawendet wiad, dea Ozeig und Beoabatung vo Textdatein ibaTerminals vom Typ IBM 3270 dient. XEDIT ähnelt dem Editor, dea Bestandteil vo ISPF unter TSO und dem Betriabssysdem z/OS is, ebenfois vo IBM.
Dea Texteditor KEDIT dea Mansfield Software Group is a Adaption des XEDIT fia MS-DOS und Microsoft Windows.
The Hessling Editor (THE) is a quelloffane Adaption des XEDIT fia vaschiedene Plattfoama, de aa vui Funktiona des KEDIT beinhoit.
Muada

A Muada (dt. "Mutter", engl. "mother") is im engan Sinn s Wei, wo an Menschn geboan hod.
Heit is des owa neama so oafoch. Es gibt Leihmuadaschoftn, des hoasst a biologische Muada ko ia befruchts Oa vo ana andan Frau ausdrong lossn. Es gibt a Muadaschoft vo Rechts weng und es gibt Stiafmuadaschoftn, wo ned rechtle obgsengt san.
Etymologie.
S woat "Muada" kimmt vom Oidboarischn (aa oidhochdeitsch) muoter. Des losst si bis ins (konstruiade) indogermanische Stammwoat "*mātér-" zruckfiahn, wo iwas lateinische "mater" ins Boarische keman is. Entstandn is des woarscheins scho ois archaisches Loiwoat (Kindlsproch) "mā".
Richard Lewis

Da Richard Philip Lewis (* 29. Juni 1947 z Brooklyn, New York) ist a amerikanischa Komika und Schauspuia.
Bekannt woarn is a voa oim mid zwoa Roin, easchtns ois Prinz John in "Robin Hood – Helden in Strumpfhosen" vom Mel Brooks und zwoatns ois Oarzt Phil Taylor in da Westernparodie "Wagons East!"
Nem seina Schauspuiakarriere schreibt a aa fia vaschiedane Magazine und hod aa a Buach vaeffentlicht.
TIPP10

TIPP10 is aa vom Tom Thielicke IT Solutions entwicklta, freia Maschinenschreibtraina. TIPP10 is im Somma 2006 kostenlos und unta den Bedingunga dea GNU GPL im Netz vaöffentlicht worn. Seitdem is de Software iba 2 Milliona mol obagloand worn. TIPP10 hebt se vor allem duach des intelligente Diktat vo andan Tipptrainan ob – Schriftzeichn, de oft foisch tippt wean, wean aa sofort efta diktiat. Seit Juli 2012 gibt es neba dea Softwarevasion aa a Onlinevasion, mid dea direkt im Browser trainiat wean kon und de olle Funktiona dea Downloadvasion umfosst.
Funktiona.
Intelligente Ibungslektiona.
De Texte dea Ibungslektiona reagian af Tippfehler des Nutzas: Oft foisch tippte Buachstam wean efta abgfrogt ois richtig tippte Zeichn. Im Sprochgebrauch oft vawendte Schriftzeichn wean friha und efta obgfrogt, ois seltn vawendte Schriftzeichn. Zuasätzlich besäid de Meglichkeit eigene Texte oda freie Texte zu bestimmtn Themen zu trainian.
Freie Lektiona.
Bei den frein Lektiona wiad noch oan bestimmtn Thema gschrim, wia zum Beispui des Chinesische Neie Joar, De Europäische Union, dea Turmbau zua Babel und de 20 häufigsten Werter.
Laafschrift und virtuelle Huifetastatur.
Forbig ozeigte Tastn und Tastwege af oana virtuelln Tastatur untastitzen den Nutza bei dea korrektn Benutzung dea Finga. Oa Laffband eameglicht oan kontinuierlichn Schreibfluss. Zuasätzlich wean de zua vawendenden Finga in oana Statusleistn namentlich gnannt und Informationa iba Fehlerzoi und Schreibgschwindigkeit ozeigt.